19.2.2009 Den Europæiske Unions Tidende L 48/13 (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse ikke er obligatorisk) AFGØRELSER OG BESLUTNINGER KOMMISSIONEN KOMMISSIONENS BESLUTNING af 10. februar 2009 om ikke at offentliggøre referencen til standard EN 3-9:2006 »Håndildslukkere — Del 9: Yderligere krav til EN 3-7 for CO2-ildslukkeres modstandsdygtighed over for tryk« i overensstemmelse med direktiv 97/23/EF om trykbærende udstyr (meddelt under nummer K(2009) 666) (EØS-relevant tekst) (2009/140/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets direktiv 97/23/EF af 29. maj 1997 om indbyrdes tilnærmelse af medlemsstaternes lovgivning om trykbærende udstyr (1), særlig artikel 6, under henvisning til udtalelse fra det stående udvalg, der er nedsat i henhold til artikel 5 i Europa-Parlamentets og Rådets direktiv 98/34/EF af 22. juni 1998 om en informationspro- cedure med hensyn til tekniske standarder og forskrifter samt forskrifter for informationssamfundets tjenester (?), og ud fra følgende betragtninger: (1) — Det fastsættes i direktiv 97/23/EF, at trykbærende udstyr og enheder kun må bringes i omsætning og tages i brug, såfremt de ved korrekt installering og vedligeholdelse og ved anvendelse i overensstemmelse med deres formål ikke frembyder nogen risiko for menneskers sikkerhed og sundhed og, i givet fald, for husdyr eller ejendom. 1) EFT L 181 af 9.7.1997, s. 1. ( 1 (?) EFT L 204 af 21.7.1998, s. 37. 2) Trykbærende udstyr og enheder formodes at opfylde de væsentlige krav i bilag I til direktiv 97/23/EF, hvis de er i overensstemmelse med de nationale standarder, der er vedtaget til gennemførelse af de harmoniserede stan- darder, hvis referencer er offentliggjort i Den Europæiske Unions Tidende. I medfør af artikel 6 i direktiv 97/23/EF har Sverige fremsat en formel indsigelse vedrørende standard EN 3-9:2006 vedtaget af Den Europæiske Standardiserings- organisation (CEN) den 2. november 2006, hvis refe- rencer endnu ikke er offentliggjort i Den Europæiske Unions Tidende. Sverige mener, at afsnit 4, 5.1, 5.2, 5.4, 6 og 8 i standard EN 3-9:2006 ikke opfylder de væsentlige krav i direktiv 97/23/EF. Med hensyn til afsnit 4 (materialer) i EN 3-9:2006 mener Sverige, at der kun gives generelle oplysninger, og at det derfor ikke er muligt at fastsætte bestemmelser om tekniske løsninger for så vidt angår materialekravene i punkt 4 i bilag I til direktiv 97/23/EF. Det nøjagtige valg af materialer er i denne sammenhæng en væsentlig faktor til opfyldelse af en række af de væsentlige sikker- hedskrav til trykbærende udstyr, jf. den relevante bestem- melse i mandat M/071 til CEN.